Az állásbörzén 49 kiállító kis-, közép- és nagyvállalkozás, oktatási intézmény és egyéb szervezet jelent meg és mutatta be aktuális álláskínálatait, karrierlehetőségeit az érdeklődők számára.
Az esemény megnyitó ünnepségét köszöntőbeszédet mondott Porga Gyula, Veszprém Megyei Jogú Város polgármestere, Takács Szabolcs, a Veszprém Megyei Kormányhivatal kormánymegbízottja, Sövényházi Balázs, a NAK Veszprém Megyei Szervezetének elnöke és dr. Markovszky György, a Veszprém Megyei Kereskedelmi és Iparkamara elnöke. Kiemelték, rendkívül példaértékű összefogás valósult meg az együttműködő szervezet között a Karriernap előkészítésében, amely a helyi munkaadók érdekeit szolgálja, kiemelt tekintettel a mikro- és kisvállalkozásokra, valamint a szakképzés és továbbtanulás fontosságára.
KARRIERNAP (2019-05-18) / Pesthy Márton fotói:
A rendezvény kísérőprogramjaként jelent meg a Europe Direct Tájékoztató Központ Európa napi kitelepülése, amely interaktív felnőtt- és gyermekjátékokkal várta az érdeklődőket.
A Karriernapon délután foglalkoztatással kapcsolatos minikonferenciára került sor a kiállító kis- és nagyvállalkozások közreműködésével, akik a képzési, továbbképzési, ösztönzési és toborzási technikákat, pályaorientációs folyamatokat mutatták be a résztvevőknek.
KARRIERNAP (2019-05-18) / VKIK fotói: